Colombia

A Republica de Colombia ye un estau que se troba situau a lo nord-ueste d'America d'o Sud, con costas en l'oceano Atlantico a l'ueste y en l'oceano Pacifico a lo norte. Conta tamién con churisdicción sobre un trampo d'o río Amazonas en o clamau trapecio amazonico, per o que tamién li dicen a Patria de tres mars. Colombia amuga per l'este con Venezuela, per o sud-este con Brasil, per o sud con Perú y Ecuador, y per l'ueste con Panamá. Etimolochía d'o nombre O nombre de Colombia ye derivato d'o de Cristofo Colombo, en latín Christophorus Columbus. Historia Politica Colombia ye un estau social de Dreito, una republica a on o poder executivo domina la estructura de gubierno. O president, esleyiu con o vicepresident per medio d'una votación popular directa ta un periodo de cuatre anyos, exerce a la vegada como chefe d'estau y chefe de gubierno. O Parlamento bicameral de Colombia ye o Congreso y ye composau per o Senado (102 cadieras en circumscripción nacional) y a Cámara de Representantes (166 cadieras con circumscripción rechional proporcional a la población de cada departamento y d'o districto capital. Cinco d'ixas cadieras perteneixen a sectors minoritarios, como los indichenas, os afrocolombianos, y los colombianos en tierras foranas). Os miembros d'as dos cambras son esleyius per medio de votación popular ta cumplir un periodo de cuatre anyos. O sistema chudicial colombiano ha experimentau reformas significativas en os anyos 1990. Existe a Corte Constitucional (encargada de velar per o respecto a la Constitución), a Corte Suprema de Justicia (zaguer instancia ta afers civils y penals), y o Consejo de Estado (maximo tribunal contencioso-administrativo). Organización politico-administrativa A Republica de Colombia ye dividida politicament y administrativa en 32 departamentos y 1 districto capital (que pende administrativament d'o departamento de Cundinamarca). Rechions cheograficas naturals y culturals de Colombia Os departamentos colombianos se troban agrupatos en as siguients rechions cheograficas naturals y culturals: Amazonica Andina Costa Norte Costa Pacifica Insular Orinoquía A rechión andina ye a que concentra la mayoría d'a población colombiana, y se divide a la vegada en: Rechión Cundiboyacense, Rechión Paisa, Rechión Santandereana y Rechión d'o Tolima Grande. Cheografía Os Andes mandan a metat occidental de Colombia, y se dividen en tres grans sarrallons: l'occidental, o central y l'oriental. D'entre os sarrallons, os ríos Magdalena y Cauca fluyen enta las planas baixas a lo largo d'a costa caribenya. En os cobaltos d'os sarrallons se troban volcans, belluns encara activos de cabo ta cuan. O punto mas alto ye o Pico Cristóbal Colón, en a Sierra Nevada de Santa Marta, con una altaria de 5.775 metros sobre lo livel d'a mar. A francha oriental se caracteriza per tierras planas y baixas, a ormino con una arborización bien preta y muitos ríos, como lo Putumayo, o Yapura, o Meta y o Guaviare, que fluyen enta l'Orinoco u l'Amazonas. Colombia tamién conta con bellas islas chiquetas en os oceanos Atlantico y Pacifico. O clima local ye calient per tot en as dos costas y en as planas orientals, mientres que las sierras y las tierras altas pueden estar muito mas frías. Diez ciudaz mas importants As diez ciudaz mas importants son: Economía O Producto Interior Bruto (PIB) de Colombia en l'anyo 2006 estió alto u baixo de 371 billons de pesos ($371.653.000.000.000,00), uns 190 mil millons de dólars (USD 190.900.000.000,00). A distribución per actividat economica estió: 13,9% agricultura, 30,3% industria y 55,8% servicios. Ta 1999, a economía de Colombia rechistró lo suyo primer creiximiento negativo dende os anyos 1930, crebando un record de creiximiento sosteniu superior a lo d'atras economías d'a rechión. O gubierno (2002-2006) concaraba retos economicos, como reformar o sistema de pensions y achiquir o index de desemplego. Colombia perteneix a la Comunidat Andina de Nacions y a lo G-3. Demografía A diversidat etnica en Colombia ye resultau d'a mezcla d'amerindios indichenas, colonos espanyols y esclavos africanos, dando una población que abraca mestizos (48%), blancos (30%), mulatos (14%), negros (4%) y a los zambos u negro-amerindios (3%). Con tot, as proporcions d'os diferents grupos etnicos varían prou seguntes a rechión. Hue, nomás que un 1% d'os colombianos puet identificar-se como amerindio si se prene como base a luenga. Existe tamién una minoría d'inmigranis arabes, chudieus, chinos, de países europeus como Italia, Reino Uniu u Alemanya, d'os Estaus Unius y d'atros países latinoamericanos (Ecuador, Archentina, Chile y as Antillas, especialment). Colombia ye o tercer estau mas poblau de l'America latina, dimpués de Brasil y Mexico. A población urbana creixió dica un 74% ta 1994. Trenta ciudaz contan con mas de 100.000 habitants. Os nueu departamentos d'as tierras planas de l'Orient (54% d'a superficie total) tienen menos d'o 3% d'a población y una densidat de población de menos d'una persona per kilometro cuadrato. Relichión A relichión que predomina en Colombia ye a catolica (82%), anque parti d'a población no la practica. L'atro 18% perteneix a d'atras confesions relichiosas, totas ellas minoritarias: protestants (y sectas d'orichen protestant), sectas d'orichen budista y taoísta, musulmans, chudieus, relichions naturals, etc. Cultura Luengas de Colombia Musica de Colombia Gastronomía de Colombia A bandeja paisa u bandeja de arriero (en aragonés "servilla paisa" u "servilla de trachinero"), ye un conoixiu plato tradicional d'a cocina de Colombia, d'a rechión paisa. Esporte en Colombia Colombia en os Chuegos Olimpicos Colombia en os Chuegos Olimpicos. Categoría principal: Categoría:Colombia en os Chuegos Olimpicos. Os esportistas de Colombia en os Chuegos Olimpicos son representaus per lo Comité Olimpico Colombiano, creau en l'anyo 1963 y miembro d'o Comité Olimpico Internacional dende l'anyo 1948. Os suyos esportistas participoron por primera vegada en os de Los Angeles 1936 y participa de forma ininterrumpida dica l'actualidat (2025), con a excepción d'a edición de 1956 por una falta de planificación y coordinación que fació imposible preparar atletas y cubrir los costes de viache y participación. En a suya participación en todas las edicions de Chuegos de verano o país ha obteniu un total de 38 medallas : 5 d'oro, 16 d'archent y 17 de bronce. O suyo esportista mas destacau ye la ciclista Mariana Pajón, que ha aconsegiu tres medallas olímpicas: 1 oro en Londres 2012 y otro en Río 2016; mas una d'archent en Tokio 2020. En los Chuegos Olimpicos d'Hibierno tién representación d'atletas en as zagueras edicions encara que no ha aconseguiu garra medalla dica l'actualidat (2025). Fiestas de Colombia Días festivos Referencias Vinclos externos Pachina web oficial d'o Gubierno colombiano. Pachina web oficial d'a Presidencia d'a Republica . Centro de medios independients de Colombia.